ଭେରାପାମିଲ  (ଇଂରାଜୀ ଭାଷାରେ ) ଏକ ଔଷଧ ଯାହା ଅନେକ ବ୍ୟବସାୟୀକ ନାମରେ ବିକ୍ରୟ ହୁଏ   ଓ ଉଚ୍ଚ ରକ୍ତଚାପ   ତ‌ଥା ଆଞ୍ଜିନା ପେକ୍ଟୋରିସ   ଓ ସୁପ୍ରାଭେଣ୍ଟ୍ରିକୁଲାର ଟାକିକାର୍ଡ଼ିଆ   ରୋଗମାନଙ୍କର ଚିକିତ୍ସାରେ ଦିଆଯାଏ  । ପ୍ରତିଷେଧକ ରୂପେ ଅଧକପାଳୀ   ଓ କ୍ଲସ୍ଟର ମୁଣ୍ଡବଥା   ରୋଗମାନଙ୍କରେ ଦିଆଯାଇପାରେ । ଏହି ଔଷଧ ପାଟିରେ ବା ଶିରାଭ୍ୟନ୍ତରରେ ଦିଆଯାଏ   ଭେରାପାମିଲର ପାର୍ଶ୍ୱ ପ୍ରତିକ୍ରିୟାରେ ମୁଣ୍ଡବଥା, ନିମ୍ନ ରକ୍ତଚାପ  , ଅଇ  , ଓ କୋଷ୍ଠକାଠିନ୍ୟ ଆଦି ଲକ୍ଷଣ ଦେଖାଯାଇପାରେ । ଅନ୍ୟାନ୍ୟ ପାର୍ଶ୍ୱ ପ୍ରତିକ୍ରିୟା ମଧ୍ୟରେ ଆଲର୍ଜି ପ୍ରତିକ୍ରିୟା ଓ ମାଂସପେଶୀ ଯନ୍ତ୍ରଣା   ହୋଇପାରେ । ହୃଦ୍‌ପାତ ଓ ବ୍ରାଡିକାର୍ଡ଼ିଆ   ବା ଧୀର ହୃତ୍‌ପିଣ୍ଡ ଗତି ଥିଲେ ଏହି ଔଷଧ ଦେବାକୁ ସୁପାରିସ କରାଯାଏନାହିଁ । ଗର୍ଭାବସ୍ଥାରେ ଏହା ଦେଲେ ଶିଶୁ ପ୍ରତି ହାନୀ ହୋଇପାରେ । ଏହା ନନ-ଡାଇହାଇଡ୍ରୋପାଇରିଡିନ କ୍ୟାଲସିଅମ ଚ୍ୟାନେଲ ବ୍ଲକର       ଶ୍ରେଣୀର ଏକ ଔଷଧ । ଭେରାପାମିଲ ସନ ୧୯୮୧ରେ ଡାକ୍ତରୀ ବ୍ୟବ‌ହାର ନିମନ୍ତେ ଯୁକ୍ତରାଷ୍ଟ୍ର ଆମେରିକାରେ ସ୍ୱୀକୃତ ହୋଇଥିଲା । ଏହାର ନାମ ବିଶ୍ୱ ସ୍ୱାସ୍ଥ୍ୟ ସଂଗଠନର ଅତ୍ୟାବଶ୍ୟକୀୟ ଔଷଧ ଚିଠାରେ    '   ଅଛି ଯାହା ମୌଳିକ ସ୍ୱାସ୍ଥ୍ୟ ସିସ୍ଟମ   ନିମନ୍ତେ ଅତି ମହତ୍ତ୍ୱପୂର୍ଣ୍ଣ । ଏହା ଜେନେରିକ ନାମରେ   ବିକ୍ରୟ ହୁଏ । ବିକାଶଶୀଳ ଦେଶମାନଙ୍କରେ   ଏହି ଔଷଧର ଏକ ମାସର ଡୋଜର କ୍ରୟ ମୂଲ୍ୟ ୧.୭୧ରୁ ୨.୭୦ ଆମେରିକୀୟ ଡଲାର । ଯୁକ୍ତରାଷ୍ଟ୍ର ଆମେରିକାରେ ଏହି ଔଷଧର ଏକ ମାସର ଚିକିତ୍ସା ଖର୍ଚ୍ଚ ୨୫ରୁ ୫୦ ଆମେରିକୀୟ ଡଲାର । ଏହି ଔଷଧର ଦୀର୍ଘକାଳୀନ ଫର୍ମୁଲା ମଧ୍ୟ ମିଳେ ।